《龙潭书院落成和甘泉师韵》
明代·庞嵩

长江纵一叶，飒然御天风。凌晨出层城，信宿龙潭东。

崇楼瞻斗岳，匝院长麻蓬。山光四抱合，水势潆回冲。

迩吞凤凰台，远瞰天华宫。潭深潜海若，雨化乘丰隆。

气类重孚感，云龙故相从。出门旷于野，入室殊归同。

自然匪人力，大造天为工。前茅既有作，继继当无穷。

作者简介：庞嵩，字振卿，学者称弼唐先生，广东广州府南海县张槎弼唐村人（今属佛山市禅城区张槎街道）。明嘉靖十三年（1534年）举人，后任应天府通判，代理府尹八年。后任南京刑部员外郎，升郎中。调任云南曲靖知府，晚年受聘至西宁县（今郁南）讲学，培养生员不少。著有《太极解图书解》、《弼唐遗言》和《弼唐存稿》。